text: De lune nætter lokker tyvene ind ad åbne døre og vinduer
  16 september 2016 kl. 06.34
  De seneste dages varmebølge med lune nætter frister mange til at sove for åbne døre og vinduer - og det giver let adgang for tyveknægte.
  Mange nyder september-solen og varmen - men om natten kan det let blive for lunt i soveværelserne, så der åbnes for døre og vinduerfor at skabe gennemtræk.
  Det giver let adgang for til lejligheder og huse for ubudne gæster. Alene i Sønderborg-området har der de seneste nætter været tre tilfælde af listetyve, der har beyttet sig af de varmeåbne boliger.
  Senest blev en sovende beboer i Dybbøl kort efter midnat vækket af en tyv, der stod i stuen. Tyven blev lige så forskrækket som beboeren og tog flugten til fods.
  - Det følger  jo desværre med det gode vejr. Det er bare lidt uvant her midt i september, siger vagtchef Henrik Sønderskov, Syd- og Sønderjyllands Politi til TV SYD.
  Vi har haft flere tilfælde,hvor tyven er kommet ind af åbenstående vindue, selvom beboeren er hjemme.    #politidk
  
  